Source: https://wiki.rmbrk.sk/wiki/Komun%C3%A1lne_vo%C4%BEby
Timestamp: 2019-09-21 09:00:39+00:00
Document Index: 7397353

Matched Legal Cases: ['§ 6', '§ 5', '§ 7', '§ 6', '§ 13', '§ 14']

Komunálne voľby – RMBRK
1 Ako o sebe píšu mestá
2 Originálne kompetencie
3 Prenesené kompetencie
4 Kompetencie zriaďovateľa – obce v oblasti kontroly školy
Ako o sebe píšu mestá[upraviť]
Základnou úlohou mesta pri výkone samosprávy je starostlivosť o všestranný rozvoj jeho územia a o potreby jeho obyvateľov.
Mestu pri výkone samosprávy možno ukladať povinnosti a obmedzenia len zákonom a na základe medzinárodnej zmluvy.
Zdroj: Zákon SNR o obecnom zriadení.[1]
Originálne kompetencie[upraviť]
zabezpečovanie chodu školských jedální, klubov, detí a mládeže a materské školy, základné umelecké školy, centrá voľného času, školské jedálne
Prenesené kompetencie[upraviť]
Pozn.: Originálne kompetencie - obec nimi zabezpečuje svoje základné funkcie.
Za financovanie, kvalitu a dostupnosť služieb zodpovedá obec
Prenesené kompetencie - vykonáva ich obec na objednávku štátu - sú financované z rozpočtových kapitol ministerstiev Za financovanie, kvalitu a dostupnosť služieb zodpovedá štátne správa[2]
Kompetencie zriaďovateľa – obce v oblasti kontroly školy[upraviť]
Kompetencie obce (mesta) ako zriaďovateľa sú upravené § 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
Podľa uvedeného ustanovenia zákona obec vytvára podmienky na
zabezpečenie výchovy a vzdelávania detí a žiakov so špeciálnymi výchovno-vzdelávacími potrebami v školách a v školských zariadeniach, ktorých je zriaďovateľom,
zabezpečenie výchovy a vzdelávania detí a žiakov s mimoriadnym nadaním a talentom v školách a v školských zariadeniach, ktorých je zriaďovateľom.
Obec vykonáva štátnu správu v prvom stupni vo veciach ohrozovania výchovy a vzdelávania maloletého alebo zanedbávania starostlivosti o povinnú školskú dochádzku žiaka.
Obec ako školský úrad vykonáva štátnu správu v druhom stupni vo veciach, v ktorých v prvom stupni rozhodol riaditeľ základnej školy, ktorej je príslušná obec zriaďovateľom (§ 5 ods. 3 zákona). Ak obec nie je školským úradom (§ 7 zákona), výkon štátnej správy v druhom stupni podľa tohto odseku a činnosti podľa § 6 odseku 8 písm. a), c) a d) zákona zabezpečuje pre ňu okresný úrad v sídle kraja.
Podľa odseku 8 uvedeného paragrafu obec vo veciach výchovy a vzdelávania v školách a školských zariadeniach, ktorých je zriaďovateľom, ďalej
kontroluje dodržiavanie všeobecne záväzných právnych predpisov v oblasti výchovy a vzdelávania s výnimkou kontroly podľa § 13 zákona, ktorú vykonáva štátna školská inšpekcia, a v oblasti školského stravovania,
predkladá obecnej školskej rade na vyjadrenie:
návrh rozpisu finančných prostriedkov pre školy a školské zariadenia pridelených obvodným úradom v sídle kraja,
správu o výchovno-vzdelávacej činnosti, jej výsledkoch a podmienkach škôl a školských zariadení, ktorých je zriaďovateľom podľa § 14 ods. 5 písm. d) zákona,
prerokuje školský vzdelávací program a výchovný program.
Obec spracúva a poskytuje informácie v oblasti výchovy a vzdelávania vo svojej pôsobnosti orgánom štátnej správy a verejnosti.
Obec schvaľuje návrh zmluvy o nájme a prenájme školských budov a miestností a o nájme a prenájme priľahlých priestorov školy a školského zariadenia, ktorej je zriaďovateľom. Obec môže poveriť schvaľovaním riaditeľa školy.[3]
↑ Poprad MsÚ Poprad
↑ 2004 Ľuboš Jančík
↑ Školský portál O zriaďovateľovi
Zdroj: „https://wiki.rmbrk.sk/w/index.php?title=Komunálne_voľby&oldid=215“
Čas poslednej úpravy tejto stránky je 21:08, 27. júl 2018.